Frsm . minni hluta ( Sigmundur Davíð Gunnlaugsson ) ( M ) ( andsvar ) : Forseti . Ég get ekki dregið aðrar ályktanir af svari hv. þingmanns en þær að staðan sé einmitt sú að stjórnvöld hér á landi treysti sér ekki til að leggja fram eigin orkustefnu fyrir landið fyrr en þau eru komin í þá stöðu að þurfa að þiggja slíka stefnu að utan . En hvað varðar norska stjórnlagadómstólinn sætir það í fyrsta lagi furðu að menn skuli ekki , eins og hv. þingmaður reyndar nefndi , vilja bíða með innleiðingu og sjá hvað kemur út úr því . Það er einfaldlega , eins og ég nefndi áðan , röng röð hlutanna en pólitískt séð er það líka ákaflega sérkennilegt , sérstaklega í ljósi þeirra miklu efasemda sem stuðningsmenn allra stjórnarflokkanna hafa gagnvart þessu máli . Maður hefði haldið að stjórnarflokkarnir myndu binda vonir við niðurstöðu norska stjórnlagadómstólsins , þær vonir að hann myndi verja rétt okkar um leið og hann ver rétt Noregs .